GiliGold/VAD_KnessetCorpus huggingface dataset:
שמחה רוטמן: בהחלט יכול להיות שלאור האירועים שהתרחשו לחיילות בשירות בתי הסוהר, שזה נושא שעלה בוועדת חוץ וביטחון בנושא הזה, אני אחליט שאני רוצה להתנגד מכול וכול להשאלת חיילים וחיילות לשירות בתי הסוהר, או שזה יהיה התנאי.
שמחה רוטמן: אבל אני לא מוכן לעמוד ולהגיד: אני פוגע עכשיו בביטחון בערים המעורבות, שלא יאפשרו חיילים.
שמחה רוטמן: אתם מייצרים פה כריכה, אתם פוגעים בזכות של האופוזיציה להנמקות, אתם פוגעים עניינית בנושא.
שמחה רוטמן: הדבר הזה מעולם לא נעשה בנוגע לחוקים האלו, למיטב ידיעתי, אולי אני טועה.
שמחה רוטמן: לכן שאלתי שאלה אינפורמטיבית.
שמחה רוטמן: אני שאלתי.
שמחה רוטמן: והוא לא נעשה.
שמחה רוטמן: אני לא רואה את ההצדקה העניינית.
שמחה רוטמן: אני חושב שאם נאחד ככה חוקים, לא יצטרכו את המנגנון, גברתי היועצת המשפטית, נוכל לייצר גם את המנגנונים של סעיף 98, פשוט יאחדו את כל החוקים ביחד.
שמחה רוטמן: אני אומר: אין לדבר הזה סוף.
שמחה רוטמן: אולי תעשו 98 גם על ההנמקה נגד האיחוד?
איתן גינזבורג: רעיון טוב.
איתן גינזבורג: מכל מלמדיי השכלתי.
שמחה רוטמן: ולכן אני חושב שהמיזוג הזה פוגע גם ביכולת ההנמקה, גם ביכולת ההתנגדות, גם בזכויות האופוזיציה, ואני מבקש שהוועדה לא תאשר אותו.
שמחה רוטמן: ואני כן מבקש את ההתייחסות לעניין הנוהג, ספציפית אפילו לגבי חוקים האלה, שאני חושב שכבר אפשר אפילו לייצר נוהג ספציפית על החוקים האלו, שהובאו כל הזמן ולא אוחדו.
ניר אורבך: לגבי הנוהג מי רוצה לענות?
ארבל אסטרחן: לענות מה היה?
איתן גינזבורג: אין פה שום פגיעה באופוזיציה.
איתן גינזבורג: אין שום רלוונטיות מה היה בעבר.
איתן גינזבורג: האופוזיציה מגישה הסתייגויות על שני הסעיפים ככל שזה ימוזג, ואפשר להביע הסתייגות לסעיף אחד ולתמוך בסעיף אחר.
ארבל אסטרחן: לא בקריאה שלישית.
איתן גינזבורג: מאה אחוז, לא בקריאה שלישית.
ארבל אסטרחן: אז יש משמעות למיזוג הזה.
ארבל אסטרחן: לכן גם נדרש אישור ועדת הכנסת.
איתן גינזבורג: אבל עדיין ההסתייגות ויכולת הבעת הדעה נשמרת וניתנת, ואי-אפשר לטעון אחרת.
איתן גינזבורג: אתמול ניסינו להגיע להסכמות, הגענו להסכמות מסוימות.
איתן גינזבורג: לצערי - - - של משרדי הממשלה לא עלו יפה, ולכן אנחנו נמצאים באירוע הזה.
איתן גינזבורג: ממילא רצינו להביא את המיזוג הזה מלכתחילה, מסיבות טכניות לא הביאו את זה אתמול, הביאו את זה היום.
איתן גינזבורג: היום בתחילת הדיון דובר על זה.
שמחה רוטמן: בקיצור, אתם כופים עליי להצביע על להכניס חיילות לשירות בתי הסוהר, כי אני רוצה שישלחו חיילים לערים המעורבות.
שמחה רוטמן: זו התוצאה שאתם עושים לי בקריאה השלישית, או להפך.
שמחה רוטמן: והדבר הזה פוגע גם בזכות - - -
ניר אורבך: חבר הכנסת רוטמן, אגב, אתמול היה דיון בוועדת החוץ והביטחון גם על הנושא הזה של הכנסת חיילים, וכן מנסים לייצר מנגנון באגף הביטחון שם.
ניר אורבך: על זה דובר.
שמחה רוטמן: אם יגידו להסכמות, אז מצוין.
שמחה רוטמן: אם לא יגיעו להסכמות, אז לא.
שמחה רוטמן: הרי בסופו של דבר, בוודאי בקריאה השלישית, אתה מעמיד את חברי הכנסת בפני סיטואציה של take it or leave it.
איתן גינזבורג: זה נכון להרבה מאוד חוקים, הרבה מאוד סעיפים, שאתה יכול לאהוב את החוק ולא לאהוב סעיף מסוים בחוק.
שמחה רוטמן: ולכן בהרבה מאוד חוקים יש מנגנון של נושא חדש, שמונע הוספת נושאים לא קשורים, למשל.
איתן גינזבורג: זה רק הוספת נושאים לא קשורים.
איתן גינזבורג: אבל אם חוק שמובא על ידי הממשלה, שלחלק מהסעיפים אתה מסכים, לחלק לא, ובסוף הם נמצאים באותו חוק, אפשר לומר את זה באותה מידה – חוק הרגולציה שדנת בו, וחוק פקודת הראיות שדנת בו.
איתן גינזבורג: והיו עוד חוקים אחרים, שחלק מהסעיפים נראים לך וחלק לא, ובסוף יש הצבעה בקריאה שלישית על אותו חוק.
שמחה רוטמן: אני באמת לא מבין למה אתה מתרגש.
איתן גינזבורג: אני לא מתרגש, זה סגנון הדיבור שלי.
איתן גינזבורג: תכיר.
איתן גינזבורג: אחרי חצי שנה הגיע הזמן שתכיר, ככה אני מדבר.
שמחה רוטמן: גם אני מתרגש.
איתן גינזבורג: אני לא מתרגש, ככה אני מדבר.
איתן גינזבורג: כשאני אתרגש, אתה תבין שזו התרגשות מיוחדת.
שמחה רוטמן: ואגב, בדיוק על הכריכה הזאת, אחת הסיבות להתנגדות העקרונית והעקבית – שוב, לא שצריך את בית המשפט בנושא הזה – אבל בית המשפט, ושל הייעוץ המשפטי בממשלה, ושל הייעוץ המשפטי בכנסת, ושל האופוזיציה, ולפעמים גם של חלקים מהקואליציה לחוק ההסדרים, נובע בדיוק מזה שכאשר אתה מביא אנשים למצב של take it or leave it אתה משתמש בכוח כפייה מסוים עליהם.
שמחה רוטמן: אני בהחלט רואה פה – לא אני רואה פה, אם היה מראש מוצע הדבר הזה כחוק אחד, זה בהחלט היה בתחום שיקול הדעת של הממשלה.
שמחה רוטמן: הדבר הזה הוגש תמיד כחקיקה נפרדת.
שמחה רוטמן: הסיבות להכניס ולא להכניס עניינית הן שונות.
שמחה רוטמן: בייחוד לאור האירועים האחרונים, הן לטוב והן למוטב, של מעורבות כוחות צה"ל – אני אומר לך שוב: אתה רוצה להכניס חייל צה"ל ככוח שיטור, אתה מעורר בזה פגיעה בזכויות אדם, למשל; אתה מייצר אפליה, כי אנחנו יודעים שיש מיעוטים מסוימים שלא משרתים בצבא.
שמחה רוטמן: אתה מצייר המון המון בעיות, שקיימות באירוע אחד, הן לא קיימות באירוע שני.
שמחה רוטמן: וכאשר אתה מחבר אותן אתה פוגע בזכות של כל חבר כנסת, מהקואליציה ומהאופוזיציה.
איתן גינזבורג: מכיוון שהאופוזיציה הגישה הסתייגויות, ומתנגדת לשני החוקים גם יחד, אני חושב שכל הטיעונים שלך – אם הייתם תומכים בחוק אחד ומתנגדים לחוק השני מילא, אבל מכיוון שאתה, אדוני, הגשת הסתייגויות, ואתה הגשת התנגדות לכל הסעיפים בחוק, כי ככה אנחנו דנים כרגע בוועדת החוץ והביטחון, נראה לי שהטיעונים התאורטיים האלה לא ממש רלוונטיים.
שמחה רוטמן: קודם כול הדיונים התיאורטיים כשמגישים הסתייגויות, ואחר כך הרבה פעמים, אתה מן הסתם מכיר את האירוע, נראה לי אפילו היית שותף בחלק מהאירועים האלו – מגישים הסתייגויות, אם בסופו של דבר מגיעים להסכמות, מושכים אותן.
שמחה רוטמן: לפעמים אתה מסתייג בשני ומצביע בשלישי או נמנע בשלישי.
איתן גינזבורג: אנחנו אחרי שלב ההסתייגויות.
איתן גינזבורג: כרגע לפי הצבעות נציגיך בוועדה כנראה שאין שום תמיכה בשום דבר.
שמחה רוטמן: אין ספק שכרגע אין הסכמות.
איתן גינזבורג: ועל כן אתם מתנגדים לשני הסעיפים, לא משנה איך הם ייראו – בשני חוקים נפרדים או בשני סעיפים באותו חוק.
שמחה רוטמן: איתן, אין ספק שכרגע אין הסכמות, ואין ספק שהסיבה שיש חוסר הסכמות גורף באופן כללי בין הקואליציה לבין האופוזיציה, כידוע לך, עמדתי היא שזה באשמת הקואליציה.
שמחה רוטמן: לא נפתח את הנושא הזה כרגע.
שמחה רוטמן: אני כן אומר: אין ספק שכרגע אין הסכמות.
שמחה רוטמן: אין ספק שכפי שאמרת אתה וכפי שאמר יושב-ראש הוועדה, בוועדת החוץ והביטחון מתנהל דיון כדי לנסות כן לפתור בכל זאת את ההסכמות.
שמחה רוטמן: ההסתייגויות הן כלי דיוני, וכאשר אתה פוגע אתה מונע מחברי הכנסת בקואליציה ובאופוזיציה את האפשרות להפעיל שיקול דעת פר חוק.
שמחה רוטמן: ולכן אני מבקש התנגדות לפיצול הזה.
ניר אורבך: חבר הכנסת רוטמן, תודה רבה.
ניר אורבך: מישהו עוד רוצה להתייחס?
ניר אורבך: מירי, את רוצה להתייחס?
מירי פרנקל שור: אני מנסה לברר.
מירי פרנקל שור: אני לא זוכרת מה היה בשנים קודמות, אני מנסה לברר אם מישהו מאיתנו זוכר את זה.
מירי פרנקל שור: אבל אם אתם רוצים לדעת מה היה בכל פעם שהממשלה ביקשה את הוראת השעה, אני מבקשת שהות לבדוק את זה.
איתן גינזבורג: לא, אני חושב שאין לזה שום עניין לעניין הבקשה הספציפית.
איתן גינזבורג: ועדת החוץ והביטחון החליטה בדבר המיזוג, ואני לא חושב שיש טעם בשהות.
ניר אורבך: אני פה מסכים עם חברי.
ניר אורבך: זאת אומרת, זו בדיקה שאולי כדאי שהיא תיעשה.
ניר אורבך: חבר הכנסת גינזבורג, תודה.
ניר אורבך: היא לא תעכב כרגע את ההצבעה על הדבר הזה.
שמחה רוטמן: אז אני מבקש התייעצות סיעתית.
ניר אורבך: אנחנו חוזרים לפה ב-10:52.
ניר אורבך: אנחנו כרגע נעבור להצבעה.
איתן גינזבורג: אני רוצה רק להגיד מילה, שבוועדת החוץ והביטחון הסבו את תשומת ליבי, שגם חברי האופוזיציה לא התנגדו למיזוג.
שמחה רוטמן: אני לא חבר בוועדת החוץ והביטחון.
איתן גינזבורג: דיברתי על חברי אופוזיציה, לא דיברתי עליך.
שמחה רוטמן: כמה חברי אופוזיציה יש בוועדת החוץ והביטחון?
איתן גינזבורג: יש ארבעה.
ניר אורבך: אתמול היו שלושה.
שמחה רוטמן: שרובם לא חברים, אגב.
ניר אורבך: לא, אחד כן חבר.
איתן גינזבורג: שהם היו מעורבים בחוק הזה.
ניר אורבך: חבר הכנסת פרוש כן חבר.
שמחה רוטמן: היה שם רק אחד - - -
ניר אורבך: חבר הכנסת פרוש היה.
שמחה רוטמן: אחד.
ניר אורבך: הוא היה חבר.
ניר אורבך: והיו עוד שניים - - -
איתן גינזבורג: שהם פעילים בחוק.
ניר אורבך: כן, ושסוכם מראש שהם גם משתתפים בדיון.
ניר אורבך: טוב, אנחנו נעבור כרגע להצבעה על המיזוג.
ניר אורבך: מי בעד המיזוג?
ניר אורבך: אין לנו יותר חברים.
איתן גינזבורג: הוא לא חבר.
ניר אורבך: הוועדה קיבלה את בקשת יושב-ראש ועדת החוץ והביטחון למזג את שתי הצעות החוק.
ניר אורבך: המשך יום נעים ומאתגר לכולנו.
ניר אורבך: ערב טוב לכל הנוכחים, אני מתכבד לחדש את ישיבת ועדת הכנסת.
ניר אורבך: על סדר-היום: רוויזיה על החלטת הוועדה בדבר בקשת יושב-ראש ועדת החוץ והביטחון למיזוג הצעות החוק הבאות: 1.
ניר אורבך: הצעת חוק שירות ביטחון (הוראת שעה) (הצבת יוצאי צבא בשירות בתי הסוהר) (תיקון מס' 9), התשפ"ב–2021 (מ/1481); 2.
ניר אורבך: חבר הכנסת שמחה רוטמן, נא לנמק בבקשה.
שמחה רוטמן: האמת היא שאני מתפלא שאני צריך לנמק את הרוויזיה הזאת, ואני מתפלא שאתה בשעת לילה מאוחרת, 20:46, תוך כדי מליאה – האמת היא שאני חשבתי לבוא עם פיג'מה לדיון שאתה כינסת פה, לדחיפות לטובת הצעת חוק, שהצעת החוק הזאת, המיזוג שלה, אם אתה יודע או זוכר, ואם אתה לא יודע או זוכר אז העלה את זה הכתב של ערוץ 13 אור הלר, הצעת החוק הזאת נועדה, בלחצו של השר עמר בר לב, להביא חיילים למשטרת ישראל, כדי לפנות כוחות לטובת ימ"ר ש"י ומשטרת ש"י, כדי שיצליחו להשקיע ברדיפת המתנחלים על בסיס התיזה שלו על אלימות מתנחלים.
בועז טופורובסקי: לא להגן על המתיישבים?
שמחה רוטמן: על זה נועדה הצעת החוק.
שמחה רוטמן: ואני התפלאתי?
שמחה רוטמן: אתה יודע למה התפלאתי, אדוני היושב-ראש?
שמחה רוטמן: כי זה ממש לא היה מזמן, ב-15 בדצמבר, היום אנחנו חוגגים שבוע להצהרה החגיגית שלך, שנשלחה במכתב ליושבת-ראש הקואליציה, בעניין התבטאויות שרים וחברי קואליציה נגד המתיישבים ביהודה ושומרון ובבנימין.
שמחה רוטמן: ואתה כתבת וסיכמת שם, שכיושב-ראש ועדת הכנסת ברצונך להודיע, כי מעתה ואילך כל הצעת חוק שתעלה מצד חברי הכנסת הללו, שמתבטאים נגד המתיישבים ביו"ש ובבנימין, לא תקודם על ידי בוועדת הכנסת.
שמחה רוטמן: עכשיו, לא רק שזה מקודם על ידך, אתה מקיים דיון באופן חריג בזמן מליאה, בשעת לילה, כדי שזה לא רק יקודם, כדי שזה ירוץ מהר, הצעת החוק שמציע עמר בר לב.
איתן גינזבורג: זה סתם מופע הטרלות.
שמחה רוטמן: כדי שהצעת החוק שמציע עמר בר לב, שעל פי הפרסום נועדה להפנות כוחות ממשטרת ישראל לרדיפת מתנחלים בגלל אלימות מתנחלים.
איתן גינזבורג: אוי, באמת.
שמחה רוטמן: אתה עושה את זה בזמן מהיר.
שמחה רוטמן: בדיוק באנו מהמליאה אחרי הצבעה נגד ההתיישבות הצעירה.
איתן גינזבורג: שמחה, אתה ממציא סיפור והגדה לעצמך, ואתה גם רוצה שנאמין לך.
שמחה רוטמן: סליחה, זה לא לי.
שמחה רוטמן: אתה לא מאמין לערוץ 13?
בועז טופורובסקי: כמה שקרים אפשר במשפט אחד.
איתן גינזבורג: אתה כל דבר מאמין?
שמחה רוטמן: לא כל דבר.
שמחה רוטמן: לדבר הזה אני מאמין.
בועז טופורובסקי: איך אפשר לומר יותר אי דיוקים מדיוקים?
איתן גינזבורג: אני מאמין לאור הלר בהרבה מאוד דברים, אבל החוק הזה לא קשור לאור הלר.
שמחה רוטמן: השר עמר בר לב נורא שמח, אדוני יושב-ראש הוועדה – אדוני, הם מפריעים לי לנמק את הרוויזיה שלו.
ניר אורבך: אנחנו ניתן אפשרות אחר כך להגיב.
שמחה רוטמן: השר עמר בר לב מאוד מאוד שמח, שלמרות הבטחותיך מלפני שבוע לא לקדם הצעות חוק של מי שמתבטא נגד מתנחלים ומתיישבים ומפיץ עליהם עלילות שווא על אלימות, לא רק שאתה מקדם את הצעות החוק שלו, אתה מקדם אותן באמצע הלילה, אתה מקדם אותן תוך כדי מליאה, ואתה עושה את הכול להצעת חוק שהוא מקדם כדי להפנות כוחות לרדיפת מתנחלים.
איתן גינזבורג: ממציא סיפור שלם ודמגוגיה שפשוט לא הייתה ולא נבראה.
שמחה רוטמן: אני ממש מתפלא מדוע אני צריך לנמק פה את הרוויזיה.
איתן גינזבורג: חבל שאתה סתם ממציא דברים כדי - - -
שמחה רוטמן: ואני מאוד מאוד מקווה שתשנה את הצבעתך ממוקדם יותר היום.
איתן גינזבורג: הטעייה לגמרי.
ניר אורבך: תודה רבה לך, חבר הכנסת רוטמן.
ניר אורבך: מישהו מחברי הכנסת רוצה להגיב?
בועז טופורובסקי: אני באתי ברצינות, כי חשבתי שאולי הוא ישכנע אותי, אבל כל כך הרבה אי דיוקים, זאת אומרת יש לו יותר מילים לא מדויקות ממדויקות, שאני - - -
איתן גינזבורג: אני רוצה להגיד לך, אדוני היושב-ראש, מכיוון שאני זה שביקשתי את המלצת המיזוג, והיא הצעה טכנית שאומרת: מדובר על שני תיקונים להצעת חוק שירות ביטחון, שעוסקים בדברים דומים.
איתן גינזבורג: הנושא הזה נידון היום בוועדת החוץ והביטחון בבוקר, בלי שום התנגדות של נציגי האופוזיציה, ולא הגיע לכאן לפני כן בגלל מגבלת השעה של המליאה.
איתן גינזבורג: וזה מגיע לכאן על מנת שביום שני נוכל לגמור עם זה, כי הצעות החוק הללו פגות תוקף.
איתן גינזבורג: ואם הצעות החוק האלו לא יעברו בשבוע הבא גיוס ינואר בצה"ל יידחה.
איתן גינזבורג: ולכן אם שמחה רוטמן רוצה לדחות את גיוס צה"ל בגלל האמירות הלא-קשורות האלה, ובגלל טכניקה שאני לא מצליח להבין את פשרה, אז שיבושם לו.
איתן גינזבורג: אני חושב, אדוני, שצריך לדחות את הרוויזיה ולהצביע, ולאפשר לוועדת החוץ והביטחון להמשיך בדיוניה.
איתן גינזבורג: מה שאנחנו עושים פה זה רק למנוע - - -
שמחה רוטמן: חברי הכנסת לא מעוניינים שהשר עמר בר לב יקבל עוד חיילים לטובת רדיפת מתנחלים.
איתן גינזבורג: אף אחד לא עושה את זה.
איתן גינזבורג: אתה דמגוג, וזה לא קורה.
שמחה רוטמן: וחשבתי שיושב-ראש הוועדה ימנע את זה ולא יקדם את זה באמצע הלילה, לפי הבטחה שלו.
איתן גינזבורג: אתה דמגוג, וזה לא נכון, זה לא קורה, וזו לא הצעת החוק.
ניר אורבך: שמענו את הדברים.
ניר אורבך: אני מאוד מתרשם מזה שחבר הכנסת שמחה רוטמן פיתח איזושהי תיאוריה מהצוהריים לעכשיו, אני לא זוכר שהעלית את זה בהצבעה שהייתה פה.
ניר אורבך: באת ברוויזיה וכנראה מישהו העלה לך איזה משהו.
בועז טופורובסקי: בטח טיבי נתן לו - - -
ניר אורבך: לא, עכשיו אני מדבר, סליחה.
ניר אורבך: מישהו העלה לך כנראה איזשהו משהו עם התזכורת.
שמחה רוטמן: לא, כל ההערה הזאת, אדוני היושב-ראש, הייתה רק על קביעת שעת הדיון.
ניר אורבך: חבר הכנסת רוטמן, אני ודאי לא אפעל, כמו שאתה פעלת לפני כמה חודשים, נגד האינטרסים הביטחוניים של מדינת ישראל, כשהצבעת יחד עם המשותפת נגד חוק האזרחות.
ניר אורבך: אני לא אעשה את זה.
ניר אורבך: יש לי אחריות.
שמחה רוטמן: - - - היום באת מהמליאה אחרי שהצבעת עם המשותפת נגד ההתיישבות הצעירה.
ניר אורבך: לא על אינטרסים ביטחוניים של מדינת ישראל.
שמחה רוטמן: הרגע.
שמחה רוטמן: הרגע הצבעת עם המשותפת נגד ההתיישבות הצעירה.
ניר אורבך: לא נגד האינטרסים הביטחוניים של מדינת ישראל.
בועז טופורובסקי: טיבי הוא שותף פוליטי שלך.
ניר אורבך: אני אחזור עוד פעם בצורה יותר ברורה: לא הצבעתי מעולם, ואני לא אאפשר גם פה בוועדה שלי - - -
בועז טופורובסקי: לך תקבל אישור מטיבי, שמחה.
ניר אורבך: ואני בהחלט שמח ומקבל את דבריו של חבר הכנסת גינזבורג: אנחנו לא נפעל נגד האינטרסים הביטחוניים של מדינת ישראל.
ניר אורבך: לא נפעל בחוסר אחריות, לא כמו שאתה והמפלגה שלך פעם אחרי פעם אחרי פעם, כדי לתקוע את מדינת ישראל, מצביעים נגד - - -
שמחה רוטמן: הצבעת הרגע עם המשותפת נגד ההתיישבות הצעירה.
שמחה רוטמן: הרגע באת מהמליאה, אחרי שהצבעת עם המשותפת - - -
איתן גינזבורג: שמחה רוטמן, אתה רוצה לפגוע בצה"ל.
איתן גינזבורג: אתה פוגע בחיילי צה"ל, אתה פוגע בשירות בצה"ל.
איתן גינזבורג: היום הצבעת נגד הדבר הזה.
איתן גינזבורג: היום תמכת בדברים האלה.
בועז טופורובסקי: שמחה, אתה פועל נגד מדינת ישראל, נקודה - - - איך אתה חי עם זה בשלום?
בועז טופורובסקי: איך אתה מסתכל בראי?
ניר אורבך: חבר הכנסת טופורובסקי, תודה רבה.
שמחה רוטמן: אין לי זכות הצבעה.
שמחה רוטמן: לא אושר.
ניר אורבך: פה אחד הרוויזיה נדחית.
ניר אורבך: המשך ערב טוב לכולם.
ניר אורבך: אחר הצהריים טובים.
ניר אורבך: היום יום שני, כ"ג בטבת התשפ"ב, 27 בדצמבר 2021.
ניר אורבך: הנושא הראשון על סדר היום, בקשת יושבת-ראש ועדת העבודה והרווחה למיזוג הצעות החוק הבאות: 1.
ניר אורבך: הצעת חוק הנכים (תגמולים ושיקום) (תיקון מס' 31 והוראת שעה), התשפ"ב-2021, מ/1480.
ניר אורבך: הצעת חוק הנכים (תגמולים ושיקום) (תיקון) (ביטול מבחן הכנסה), התשפ"א-2021, פ/24/220 של חבר הכנסת אופיר כץ.
ניר אורבך: חבר הכנסת כץ, אתה רוצה להציג?
אופיר כץ: אפשר להצביע.
ארבל אסטרחן: זה עניין טכני.
ארבל אסטרחן: מדובר במיזוג של הצעה שעברה קריאה ראשונה עם הצעה פרטית שעברה קריאה טרומית.
ניר אורבך: אם למי מחברי הכנסת אין מה להגיד בנושא הזה, נעבור להצבעה.
ניר אורבך: הצעת המיזוג התקבלה פה אחד.
אופיר כץ: תודה רבה לכולם.
ניר אורבך: אנחנו עוברים לסעיף ב', קביעת סדרי דיון מיוחדים לפי סעיף 98 לתקנון הכנסת בקריאה השנייה והשלישית.
ניר אורבך: עלתה הצעה שנקבע סדר יום רק לחוקים פגי תוקף ונקבע הצעה לפי סעיף 98 על כלל החוקים הללו.
איתן גינזבורג: אנחנו נמצאים בשבוע האחרון של שנת 2021, ויש כמה חוקים שתוקפם עומד לפוג.
אורית סטרוק: בשם מי אתה מדבר?
איתן גינזבורג: בשם הקואליציה.
איתן גינזבורג: יש פה גם כמה חוקים של משרד הביטחון וגם חוקים אחרים.
שלמה קרעי: אשמח אם ארבל, היועצת המשפטית, תאמר לנו כמה שעות יש בלי סעיף 98.
שלמה קרעי: מה הנחיצות.
איתן גינזבורג: אנחנו נמצאים בשבוע האחרון של שנת 2021.
איתן גינזבורג: יש כמה חוקים שאם הם לא יעברו בשלוש קריאות זה יפגע בכל מיני תחומי חיים.
איתן גינזבורג: למשל פקודת העיריות, אם היא לא עוברת אז תקנות מבוטלות, מכיוון שהחוק כבר בטל ואז אין תקנות שנקבעו מכוחו.
איתן גינזבורג: חוקי עזר של עשרות רשויות מקומיות מתבטלים כי החוק בטל.
שלמה קרעי: איך זה קשור לנושא לפנינו, איתן?
אופיר כץ: זה לא רשום אצלנו.
איתן גינזבורג: אני מדבר על סדרי דיון מיוחדים לכל חוקי פגי תוקף.
שלמה קרעי: יש פה שניים, שירות ביטחון ותוכנית כלכלית.
איתן גינזבורג: אני חושב שקרתה תקלה ונבקש סדר יום מעודכן בהקשר הזה.
איתן גינזבורג: אבל אני מדבר על כל חוקי פגי התוקף, ואני יכול למנות אותם אם תרצו.
שלמה קרעי: אתה מכניס עכשיו עוד סעיפים?
איתן גינזבורג: אני לא מכניס שום דבר.
איתן גינזבורג: אני מתאר סיטואציה.
אורית סטרוק: הוא מספר לנו מה הצרות שלו.
איתן גינזבורג: יש סיטואציה במדינה שאם משהו כמו שישה חוקים לא עוברים בקריאה שנייה ושלישית עד סוף השבוע, הם פגי תוקף.
איתן גינזבורג: המשמעות שלהם היא פגיעה בכל מיני רשויות שלטוניות שונות.
אורית סטרוק: ממתי אתם מכירים את זה, איתן?
אורית סטרוק: זה נפל עליכם היום, אתמול, שלשום?
ניר אורבך: חבר הכנסת גינזבורג יציג את הנושא בלי שאלות.
ניר אורבך: אני חושב שיהיו גם תשובות לשאלות שאת שואלת.
ארבל אסטרחן: אולי צריך לשנות את סדר היום.
אורית סטרוק: לא דנים, הוא רק סיפר את הצרות שלו.
ארבל אסטרחן: צריך לשים את זה על סדר היום כעת, לדון בהכול.
איתן גינזבורג: לכן, מהרגע שבו יפוג תוקפם של אותם חוקים וזה לא יאפשר לכל מיני רשויות שלטוניות שונות, ברמות השונות, לתפקד בצורה טובה, בחלקם זו פגיעה מאוד מאוד משמעותית, כמו עשרות רשויות מקומיות, ובמקומות אחרים זה רשויות שלטוניות אחרות וכו', ומכיוון שמדובר בשבוע האחרון, הצעתי לקבוע סדרי דיון מיוחדים בכל השבוע הזה כדי שהנושאים האלה יעלו ויסתיימו במועד.
איתן גינזבורג: אני מתייחס לזה כאילו אנחנו נמצאים היום בעולם של תקציב.
איתן גינזבורג: אם תקציב לא עובר עד סוף שנת תקציב, הממשלה מתחילה לעבוד לפי תקציב של אחד חלקי 12, ולכן יש התגייסות של הכנסת בדרך כלל להעביר תקציב עד סוף שנה כדי שהחוקים יעבדו ושהאזרחים יקבלו את השירות שהם אמורים לקבל.
איתן גינזבורג: הנושאים הם לא חדשים, רובם לא הגיעו ברגע האחרון, הם כבר לא מעט זמן על סדר יומה של הכנסת.
איתן גינזבורג: מטעמים שונים הם לא עלו ולא הגיעו לסיום חקיקה.
איתן גינזבורג: חלקם עניינים של קואליציה.
איתן גינזבורג: בחודש האחרון רבים מהם נדחו לבקשת האופוזיציה, במסגרת ההסכמות.
איתן גינזבורג: הרבה מאוד חוקים פה התבקשו לא לעלות לסדר היום מכיוון שהיו כל מיני הסכמות והקואליציה הסכימה לכך, אבל בסוף מגיעים לסיטואציה ומצב ומועד שכבר אי אפשר לחכות וצריך להעביר אותם כך או אחרת.
איתן גינזבורג: על כן אני מציע לוועדה להפעיל פה את סדרי הדיון המיוחדים לאור הסיטואציה שבה יש הרבה מאוד חוקים שהולכים לפוג, ולקצר את סדרי הדיון ביחס להסתייגויות.
איתן גינזבורג: אני מזכיר שרוב החוקים הם חוקים של הארכת מועדים, אין שם מהויות של חוק, ולכן אני חושב שאפשר לקצר את סדרי הדיון בכל הנוגע לדיון בהסתייגויות.
בועז טופורובסקי: אני רק רוצה לעדכן, החוקים האלה היו מוכרים וידועים לנו, ואנחנו גם יידענו את האופוזיציה.
בועז טופורובסקי: במהלך השבועות האחרונים ניסינו להגיע למספר הבנות עם האופוזיציה.
בועז טופורובסקי: אפילו היו הבנות שאפילו אנחנו בקואליציה ויתרנו הרבה יותר מהאופוזיציה, מתוך הבנה שיהיה בסדר.
קטי קטרין שטרית: על מה בדיוק ויתרתם?
בועז טופורובסקי: בשבוע שעבר אפילו חתמנו על מסמך עם האופוזיציה שבו פחות או יותר נתנו הכול, והיינו בטוחים שכאשר נושיט יד נקבל יד חזרה.
שלמה קרעי: מה נתתם?
שלמה קרעי: אתם לא נותנים לנו ייצוג בוועדות, אתם דורסים ורומסים אותנו בכל מקום.
שלמה קרעי: אם נתתם משהו זה כי זה היה לטובתכם, כי לא היה לכם רוב.
קטי קטרין שטרית: למה אתם משקרים?
קטי קטרין שטרית: יש גבול, כמה אפשר לשקר?
קטי קטרין שטרית: תגידו, אתם מצפצפים עלינו, לא רוצים שנגיע, בסדר.
איתן גינזבורג: קטי, ההסכמות היו ביחס לסדר היום במליאה, לא משהו אחר.
שלמה קרעי: חוקים שיש כאן, רוצים לשלוח חיילות לשרת באגפים הביטחוניים, להעביר שוטרים לימ"ר ש"י.
ניר אורבך: מקובל פה בוועדה שכל אחד מקבל את הזמן שלו.
ניר אורבך: אני בדרך כלל לא מגביל בזמן.
קטי קטרין שטרית: ניר, תבקש מחברי הכנסת שלך שידברו באופן הולם.
ניר אורבך: אני לא מחנך, וגם את לא מחנכת.
קטי קטרין שטרית: אני כן מחנכת.
שלמה קרעי: אני פה מ-15:45 ונרשמתי ראשון לדיבור ואתה נותן לטופורובסקי.
ניר אורבך: אני אומר שוב, אני לא מגביל בזמן ואני גם נותן לכל אחד את רשות הדיבור.
ניר אורבך: אני בדרך כלל לא קורא לסדר.
ניר אורבך: כל אחד מקבל את זמנו ומסיים.
ניר אורבך: חברת הכנסת שטרית, אני לא מחנך.
קטי קטרין שטרית: ניר, המטרה להוציא אותנו.
קטי קטרין שטרית: הבנו את זה, אז בואו תוציאו אותנו לפני שנתחיל.
קטי קטרין שטרית: שידברו, זה בסדר, זו המטרה.
קטי קטרין שטרית: זה גם מצטלם יפה.
פטין מולא: זה מה שעשו בוועדת הפנים, עוד לא דיברנו, תעוף החוצה.
ניר אורבך: מתי היית פה פעם אחרונה בדיון?
שלמה קרעי: מי מינה את יושב-ראש ועדת הפנים, ניר?
שלמה קרעי: מי גרם לזה שאחד כזה יהיה יושב-ראש ועדה?
בועז טופורובסקי: אני מודה לך שאתה נותן לי לסיים.
בועז טופורובסקי: לאחר מספר שבועות שניסינו והושטנו את היד קיבלנו לצערי יריקה באותה יד שהושטנו מהאופוזיציה.
בועז טופורובסקי: היה אפילו שבוע אחד שבו ניסינו להגיע להבנה, חבר הכנסת קיש דאג לצאת בטוויטר, הוא אמר אין להם רוב.
בועז טופורובסקי: שום חוק הם לא יעבירו בלי אישור שלנו, ונאלצנו להעביר תשעה חוקים באותו יום שני.
בועז טופורובסקי: שבוע לאחר מכן חתמנו על מסמך, אמרנו שאנחנו מוותרים מראש, מקווים שתהיו איתנו בסדר.
בועז טופורובסקי: הם לא נתנו לנו להעביר שום חוק, למרות שהם הבינו ואמרנו, וגם אני אמרתי למי שניסינו לנהל איתם משא ומתן, שאנחנו מגיעים לסוף שנה ומכריחים אותנו להגיע למצב שהרבה חוקים פגי תוקף נצטרך להעביר בטווח זמן מאוד מאוד קצר.
בועז טופורובסקי: כמובן לא כל כך הקשיבו לנו ולא כל כך ספרו אותנו.
שלמה קרעי: הקוזק הנגזל.
בועז טופורובסקי: זה מתווסף לעובדה שהאופוזיציה מחרימה את נשיאות הכנסת, לא פחות, ואת ועדת ההסכמה או ישיבות ההסכמה שהיו לנו עד עכשיו.
בועז טופורובסקי: אני חייב להגיד ששמתי לב שכל הדברים האלה, כל הטרלול המטורף הזה, קרה יום לאחר שלא אושרה אבטחה ליו"ר האופוזיציה ולילדיו.
יצחק פינדרוס: תפסיק עם הבלוף הזה, אתה יודע שזה לא נכון.
יצחק פינדרוס: קיבלתם הודעה שלא ישתתפו בגלל החלוקה בוועדות.
יצחק פינדרוס: ואתם תגידו את השקר הזה מאה פעם, זה לא יהפוך לאמת.
שלמה קרעי: ובגלל שאחרי שהוציאו אותך מהמליאה, מיקי לוי בא והוריד את היושב-ראש שהיה שם.
בועז טופורובסקי: אתם לא בתוך השיחות האלה, אז אני לא יודע.
בועז טופורובסקי: אני מקווה שאתם לפחות לעצמכם לא מאמינים, כי אתה מבינים עד כמה שטויות אתם מדברים.
קטי קטרין שטרית: תודה רבה לך.
קטי קטרין שטרית: אדוני היושב-ראש, תודה רבה, אנחנו מדברים שטויות.
קטי קטרין שטרית: זה הנימוס וההתנשאות.
איתן גינזבורג: לא, זה הדיבור ההולם.
בועז טופורובסקי: בכל מקרה, אנחנו מנסים ורוצים להגיע להבנות עם האופוזיציה.
בועז טופורובסקי: לצערי הם לא רוצים להגיע איתנו לשום הסדר.
יצחק פינדרוס: יש מכתב כבר חודש וחצי מיריב לוין.
יצחק פינדרוס: תענו על המכתב הזה.
בועז טופורובסקי: הם לא רוצים להגיע איתנו לשום הסדר.
קטי קטרין שטרית: תספר מה נתתם.
קטי קטרין שטרית: זה מאוד חשוב.
קטי קטרין שטרית: אולי נלמד קצת.
אופיר כץ: בועז, עניתם על המכתב של יריב לוין מלפני חודש?
קטי קטרין שטרית: נשלח אליכם מכתב, עניתם עליו?
קטי קטרין שטרית: לא עניתם עליו.
יצחק פינדרוס: מחר תגידו שזה בגלל שאין אבטחה לבן גביר.
ניר אורבך: חבר הכנסת פינדרוס, תן לו לסיים בבקשה.
בועז טופורובסקי: אחרי שהם איבדו את הרוב בכנסת, אז מבחינתם גם הכנסת היא כבר לא לגיטימית והם ממציאים כל מיני המצאות.
קטי קטרין שטרית: על איזה רוב אתם מדברים?
קטי קטרין שטרית: אתם ברוב של אחד.
בועז טופורובסקי: היינו כבר על סף להגיע איתם להסכמות, פתאום הם יצאו מהן לגמרי, וגם חלקם ידעו להזכיר שמות כי הם ידעו להגיד לי את זה בארבע עיניים וביקשו שאני לא אזכיר את השמות, שיושב-ראש האופוזיציה נתניהו פשוט איבד את זה ולא מוכן שנגיע לאישור הסכמה.
יצחק פינדרוס: אתה סתם אומר.
יצחק פינדרוס: הסיבה האמיתית היא, כי בן גביר לא קיבל הבטחה.
בועז טופורובסקי: בשביל לשמור על כבודו של יושב-ראש האופוזיציה, מנענו ממנו להגיע ולהיות ביציע המבודדים, ומתוך זה יצא כאילו הם יצאו בניצחון גדול, אבל הם לא עושים את אותו דבר.
בועז טופורובסקי: מה שנקרא נאה דורש, לא נאה מקיים.
בועז טופורובסקי: אנחנו עדיין מתנהלים בכבוד הדדי, משתדלים לעשות הכול בשביל שמדינת ישראל תתנהל כמו שצריך.
בועז טופורובסקי: לכן אנחנו מציעים, בצער רב, להעביר חוקים שהם פגי תוקף בשביל שהם לא יהיו פגי תוקף להארכת תוקף.
בועז טופורובסקי: כשאנחנו אנחנו היינו באופוזיציה ידענו לשתף פעולה.
שלמה קרעי: כשהייתם באופוזיציה לא הייתם בכנסת בכלל, זה לא עניין אתכם.
שלמה קרעי: לא הייתם כאן בכלל.
בועז טופורובסקי: הם לא קיבלו את הסכמת המפקד שלהם ולכן הם באו כאן להטריף את כולם.
בועז טופורובסקי: לכן אין לנו ברירה אלא לבקש מהוועדה סדרי דיון מיוחדים, בשביל שנוכל לנהל את המדינה ולדאוג לטובת ישראל ולא לטובת כיסאו של אחד.
אמיר אוחנה: ההבדל בינינו לביניכם זה 40,000 מתפקדים שמחליטים אם נהיה או לא נהיה.
אמיר אוחנה: לכם יש מפקד אחד.
קטי קטרין שטרית: שיא הדמוקרטיה.
קטי קטרין שטרית: המפקד שלכם הוא שיא הדמוקרטיה.
אופיר כץ: אמיר, אתה לא מעודכן, היה להם פריימריס.
קטי קטרין שטרית: אני אשמח מאוד אם היושב-ראש ייתן לחבר הכנסת יריב לוין להגיב.
קטי קטרין שטרית: עד לרגע זה לא קיבלנו שום תשובה למכתב שהוא פנה.
קטי קטרין שטרית: אלה שמדברים בסיסמאות ואומרים כמה הם באים לקראתנו.
קטי קטרין שטרית: שהציבור ידע.
קטי קטרין שטרית: זה מצטלם נהדר.
אורית סטרוק: הם לא מדברים בסיסמאות, הם באו לבכות את צרותיהם.
יצחק פינדרוס: זה בגלל שבן גביר לא קיבל אבטחה, זו הסיבה שהאופוזיציה מחרימה את ועדת ההסכמות.
בועז טופורובסקי: באמת בועז, לשמוע רק לא ביבי?
בועז טופורובסקי: אתם האחרונים שיכולים להטיף.
שלמה קרעי: תרשה לי להתעלם מדברי הבלע והשטנה של חבר הכנסת טופורובסקי.
שלמה קרעי: המפלגה שלו שמרימה את לפיד השנאה כנגד חצי מהעם באה ומטיפה לנו מוסר על זה שאנחנו נאבקים כאן.
בועז טופורובסקי: איפה אמרתי דברי שנאה?
בועז טופורובסקי: אפילו בזה אתה משקר?
בועז טופורובסקי: אחריי אתה בא ואומר עלי דברים שלא היו?
בועז טופורובסקי: רק אהבה.
שלמה קרעי: בגלל זה שלא נותנים ייצוג לחצי מהעם כאן בכנסת הזאת, אז אל תבוא ותטיף לנו מוסר.